cyanic-selkie/wikianc huggingface dataset:
رضا پہلوی
ابتدائی زندگی اور تعلیم
تصغیر|بائیں|[[محمد رضا شاہ پہلوی|محمد رضا پہلوی اور ملکہ فرح، اُن کے ولی عہد بیٹے کی پیدائش کے بعد ہسپتال میں۔]] رضا پہلوی تہران، ایران میں پیدا ہوئے، وہ شاہ ایران محمد رضا پہلوی اور شاہ بانو ایران فرح پہلوی کے سب سے بڑے جائز بیٹے تھے۔ رضا کے بہن بھائیوں میں ان کی بہن فرحناز پہلوی، بھائی علیرضا پہلوی، بہن لیلا پہلوی، سوتیلی بہن شہناز پہلوی شامل ہیں۔
انہوں نے یونیورسٹی آف ساؤتھرن کیلی فورنیا سے سیاسیات میں بی ایس سی کیا ہے۔
27 جولائی 1980ء میں والد کے انتقال کے بعد وہ پہلوی خاندان کے سربراہ بن گئے تھے۔
ایران کے جلا وطن ولی عہد رضا پہلوی کا خیال ہے کہ تہران میں موجودہ حکومت کے بر سر اقتدار رہتے جوہری معاہدے پر بات چیت کا کوئی ’خاطر خواہ‘ نتیجہ نہیں نکل سکتا۔
حوالہ جات
زمرہ:اکیسویں صدی کے مصنفین زمرہ:ایرانی جمہوری فعالیت پسند زمرہ:ایرانی شیعہ زمرہ:بقید حیات شخصیات زمرہ:بیسویں صدی کے ایرانی مصنفین زمرہ:بیسویں صدی کے مصنفین زمرہ:تہران کی شخصیات زمرہ:ریاستہائے متحدہ کو ایرانی تارکین وطن زمرہ:فضلا ویلمز کالج زمرہ:گریٹ فالز، ورجینیا کی شخصیات زمرہ:مازندرانی شخصیات زمرہ:محمد رضا شاہ پہلوی زمرہ:ظاہری ورثاء جو کبھی تخت نشین نہیں ہوئے زمرہ:ایرانی مسلم زمرہ:اسلامیت کے نقاد زمرہ:یونیورسٹی آف سدرن کیلیفورنیا کے فضلا زمرہ:Short description is different from Wikidata
پین ٹاؤن شپ، فلاڈیلفیا کاؤنٹی، پنسلوانیا
پین ٹاؤن شپ، فلاڈیلفیا کاؤنٹی، پنسلوانیا ریاستہائے متحدہ امریکا  کا ایک رہائشی علاقہ  جو پنسلوانیا میں واقع ہے۔
حوالہ جات
زمرہ:پنسلوانیا میں 1854ء کی تحلیلات زمرہ:1807ء میں آباد ہونے والے مقامات
بلیکفورڈ کاؤنٹی، انڈیانا
حوالہ جات
زمرہ:بلیکفورڈ کاؤنٹی، انڈیانا زمرہ:1838ء میں آباد ہونے والے مقامات زمرہ:انڈیانا کاؤنٹیاں زمرہ:انڈیانا میں 1838ء کی تاسیسات زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل
پین ٹاؤن شپ، پیری کاؤنٹی، پنسلوانیا
پین ٹاؤن شپ، پیری کاؤنٹی، پنسلوانیا ریاستہائے متحدہ امریکا کا ایک ٹاؤن شپ جو پیری کاؤنٹی، پنسلوانیا میں واقع ہے۔
تفصیلات
پین ٹاؤن شپ، پیری کاؤنٹی، پنسلوانیا کا رقبہ 55.9 مربع کیلومیٹر ہے اور اس کی مجموعی آبادی 3,013 افراد پر مشتمل ہے۔
حوالہ جات
زمرہ:پنسلوانیا کے ٹاؤن شپ زمرہ:پیری کاؤنٹی، پنسلوانیا میں ٹاؤن شپ زمرہ:1732ء میں آباد ہونے والے مقامات زمرہ:Short description is different from Wikidata
چار رنگی مسئلہ
بائیں|تصغیر|چار رنگی نقشہ کی مثال
کیا مستوی میں (یا زمین کی سطح پر) ممالک کے کسی بھی نقشے میں صرف چار رنگوں سے بھرا جا سکتا ہے، اس طرح کہ کوئی بھی ہمسایہ ممالک کا رنگ ایک نہ ہو؟ ہر ملک ایک متصل رقبے پر مشتمل ہونا لازمی ہے اور وہ ممالک جن کی کچھ سرحد مشترکہ ہو ہمسایہ کہلائیں، صرف ایک نقطہ میں ملنے والے ممالک ہمسایہ نہیں۔ یہ مسلئہ سو سال سے زیادہ پرانا ہے۔ اس کا جواب اثبات میں 1976ء میں ثبوت کے ساتھ پیش کیا گیا۔
فائل:Trivalent_map_4_color.svg
حوالہ جات
زمرہ:تالیفیات زمرہ:کمپیوٹر معاونتی ثبوت زمرہ:کامنز زمرہ جس کا ربط ویکی ڈیٹا پر ہے زمرہ:ویکی ڈیٹا سے مطابقت رکھنے والی مختصر تفصیل
احمد یار
زمرہ:1700ء زمرہ:پنجابی زبان کے شعرا
بون کاؤنٹی، انڈیانا
بون کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:بون کاؤنٹی، انڈیانا زمرہ:1830ء میں آباد ہونے والے مقامات زمرہ:انڈیانا کاؤنٹیاں زمرہ:انڈیانا میں 1830ء کی تاسیسات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
براؤن کاؤنٹی، انڈیانا
براؤن کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:براؤن کاؤنٹی، انڈیانا زمرہ:1836ء میں آباد ہونے والے مقامات زمرہ:انڈیانا کاؤنٹیاں زمرہ:انڈیانا میں 1836ء کی تاسیسات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
پین ٹاؤن شپ، سنائیڈر کاؤنٹی، پنسلوانیا
پین ٹاؤن شپ، سنائیڈر کاؤنٹی، پنسلوانیا ریاستہائے متحدہ امریکا کا ایک ٹاؤن شپ جو سنائیڈر کاؤنٹی، پنسلوانیا میں واقع ہے۔
تفصیلات
پین ٹاؤن شپ، سنائیڈر کاؤنٹی، پنسلوانیا کا رقبہ 46.8 مربع کیلومیٹر ہے اور اس کی مجموعی آبادی 3,781 افراد پر مشتمل ہے۔
حوالہ جات
زمرہ:پنسلوانیا میں 1745ء کی تاسیسات زمرہ:سنائیڈر کاؤنٹی، پنسلوانیا میں ٹاؤن شپ زمرہ:1745ء میں آباد ہونے والے مقامات
کیرول کاؤنٹی، انڈیانا
کیرول کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:کیرول کاؤنٹی، انڈیانا زمرہ:انڈیانا کاؤنٹیاں زمرہ:انڈیانا میں 1828ء کی تاسیسات زمرہ:1828ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
پین ٹاؤن شپ، ویسٹمورلینڈ کاؤنٹی، پنسلوانیا
پین ٹاؤن شپ، ویسٹمورلینڈ کاؤنٹی، پنسلوانیا ریاستہائے متحدہ امریکا  کا ایک ٹاؤن شپ  جو ویسٹمورلینڈ کاؤنٹی، پنسلوانیا میں واقع ہے۔
تفصیلات
پین ٹاؤن شپ، ویسٹمورلینڈ کاؤنٹی، پنسلوانیا کی مجموعی آبادی 19,591 افراد پر مشتمل ہے۔
حوالہ جات
زمرہ:ویسٹمورلینڈ کاؤنٹی، پنسلوانیا میں ٹاؤن شپ
حکیم احمد شجاع
حکیم احمد شجاع (پیدائش: 4 نومبر 1893ء— وفات: 4 جنوری 1969ء) اردو اور فارسی شاعر تھے۔
سوانح
ڈراما نگار اور شاعر 1914ء میں میرٹھ کالج سے بی اے کیا اور وہیں انگریزی اور تاریخ کے اسسٹنٹ پروفیسر مقرر ہوئے۔ چند ماہ بعد حیدرآباد چلےگئے۔ لیکن وہاں بھی زیادہ دیر تک نہ رہ سکے اور لاہور چلے آئے۔ لاہور سے رسالہ ہزار داستان نکالا۔ میونخ یونیورسٹی سے فلسفے میں پی ایچ ڈی کی ڈگری حاصل کی۔ ایران میں مابعد الطبیعیات کا ارتقاء کے عنوان سے تحقیقی مقالہ لکھا۔ پنجاب مقننہ کونسل میں مترجم مقرر ہوئے اور تقسیم ہند سے قبل پنجاب اسمبلی میں ڈپٹی سیکرٹری کے عہدے تک پہنچے۔ تقسیم ملک کے بعد سیکرٹری بنے۔
ڈراما نگاری
ڈراما نگاری میں آغا حشر کا تتبع کیا۔ زیادہ تر معاشرتی ڈرامے لکھے۔
متعدد فلمی کہانیوں کے بھی مصنف ہیں۔ نظموں کا مجموعہ گردکارواں کے نام سے چھپ چکا ہے۔
حوالہ جات
زمرہ:1893ء کی پیدائشیں زمرہ:1969ء کی وفیات زمرہ:اردو شعرا زمرہ:برطانوی ہند کے شعراء زمرہ:بیسویں صدی کے برطانوی شعرا زمرہ:بھارتی نثر نگار زمرہ:پاکستانی شعرا زمرہ:پاکستانی ڈراما نگار اور ڈراما نویس زمرہ:سینٹرل ماڈل اسکول، لاہور کے فضلا زمرہ:پاکستانی اردو شعرا زمرہ:Short description is different from Wikidata
رانا سانگا
رانا سنگرام سنگھ۔ چتوڑ کا مشہور راجپوت۔ اس کے جسم پر تلوار اور نیزوں کے زخموں کے اسی نشان موجود تھے۔ اس نے بابر کو ہندوستان پر حملہ کرنے کے لیئے خط لکھا تھا۔ لیکن اسے یہ بات پسند نہ تھی کہ بابر ہندوستان پر قبضہ کر لے۔ چنانچہ جب بابر ابراہیم لودھی کو پانی پت کے میدان میں شکست دے کر شمالی ہند کا بادشاہ بن گیا تو رانا نے اس کے مقابلے کی ٹھانی اور 1527ء میں کنواہہ کے مقام پر مقابلہ کیا، شکست کھائی اور میدان جنگ سے بھاگ گیا۔ اس واقعے کے دو سال بعد فوت ہو گیا۔
حوالہ جات
زمرہ:1484ء کی پیدائشیں زمرہ:1527ء کی وفیات زمرہ:بھارت کے فوجی رہنما زمرہ:تاریخ ادے پور زمرہ:تاریخ جنوبی ایشیا زمرہ:راجپوت حکمران زمرہ:سولہویں صدی کے ہندوستانی بادشاہ زمرہ:ہندو فرماں روا زمرہ:ہندو جنگجو زمرہ:ہندوستان میں 1528ء
الجن
قرآن مجید کی 72 ویں سورت جس کے دو رکوع میں 28 آیات ہیں۔
زمانۂ نزول
بخاری اور مسلم میں حضرت عبد اللہ بن عباس کی روایت ہے کہ رسول اللہ  اپنے چند اصحاب کے ساتھ بازارِ عکاظ تشریف لے جا رہے تھے، راستے میں نخلہ کے مقام پر آپ نے صبح کی نماز پڑھائی، اس وقت جنوں کا ایک گروہ ادھر سے گذر رہا تھا، تلاوت کی آواز سن کر ٹھہر گیا اور غور سے قرآن سنتا رہا۔ اسی واقعے کا ذکر اس سورت میں کیا گیا ہے۔
اکثر مفسرین نے اس روایت کی بنا پر یہ سمجھا ہے کہ یہ حضور کے مشہور سفر طائف کا واقعہ ہے جو ہجرت سے تین سال پہلے 10 نبوی میں پیش آیا تھا لیکن یہ قیاس متعدد وجوہ سے صحیح نہیں ہے۔ طائف کے اس سفر میں جنوں کے قرآن سننے کا جو واقعہ پیش آیا تھا اس کا قصہ سورۂ احقاف آیات 29 – 32 میں بیان کیا گیا ہے۔ ان آیات پر ایک نگاہ ڈالنے سے ہی معلوم ہو جاتا ہے کہ اس موقع پر جو جن قرآن مجید سن کر ایمان لائے تھے وہ پہلے سے حضرت موسٰی اور سابق کتب آسمانی پر ایمان رکھتے تھے۔ اس کے برعکس اس سورت کی آیات 2 – 7 میں صاف ظاہر ہوتا ہے کہ اس موقع پر قرآن سننے والے جن مشرکین اور منکرینِ آخرت و رسالت میں سے تھے۔ پھر یہ بات تاریخ سے ثابت ہے کہ طائف کے اس سفر میں حضرت زید بن حارثہ  کے سوا اور کوئی حضور کے ساتھ نہ تھا۔ بخلاف اس کے اس سفر کے متعلق ابن عباس فرما رہے ہیں کہ اس میں چند صحابہ آپ کے ساتھ تھے۔ مزید برآں روایات اس بات پر بھی متفق ہیں کہ اُس سفر میں جنوں نے قرآن اس وقت سنا تھا جب حضور  طائف سے مکہ واپس تشریف لاتے ہوئے نخلہ میں ٹھیرے تھے۔ اور اِس سفر میں ابن عباس کی روایت کے مطابق جنوں کے قرآں سننے کا واقعہ اس وقت پیش آیا جب آپ مکہ سے عکاظ تشریف لے جا رہے تھے۔ ان وجوہ سے صحیح بات یہ معلوم ہوتی ہے کہ سورۂ احقاف اور سورۂ جن میں ایک ہی واقعہ کا ذکر نہیں کیا گیا ہے بلکہ یہ دو الگ واقعات تھے جو دو مختلف سفروں میں پیش آئے تھے۔
جہاں تک سورۂ احقاف کا تعلق ہے، اس میں جس واقعے کا ذکر کیا گیا ہے اس کے بارے میں روایات متفق ہیں کہ وہ 10 نبوی میں سفر طائف میں پیش آیا تھا۔ اب رہا یہ سوال کہ یہ دوسرا واقعہ کس زمانے میں پیش آیا، اس کا کوئی جواب ہمیں ابن عباس کی روایت سے نہیں ملتا، نہ کسی اور تاریخی روایت سے معلوم ہوتا ہے کہ رسول اللہ  صحابہ کی ایک جماعت کے ساتھ عکاظ کے بازار میں کب تشریف لے گئے تھے۔ البتہ اس سورت کی آیات 8 – 10 پر غور کرنے سے محسوس ہوتا ہے کہ یہ نبوت کے ابتدائی دور کا واقعہ ہی ہو سکتا ہے۔ ان آیات میں بیان کیا گیا ہے کہ رسول اللہ  کی بعثت سے پہلے جن عالم بالا کی خبریں معلوم کرنے کے لیے آسمان میں سن گن لینے کا کوئی نہ کوئی موقع پا لیتے تھے، مگر اس کے بعد یکایک انہوں نے دیکھا کہ ہر طرف فرشتوں کے سخت پہرے لگ گئے ہیں اور شہابوں کی بارش ہو رہی ہے جس کی وجہ سے کہیں ان کو ایسی جگہ نہیں ملتی جہاں ٹھہر کر وہ کوئی بھنک پا سکیں۔ اس سے ان کو یہ معلوم کرنے کی فکر لاحق ہوئی کہ زمین میں ایسا کیا واقعہ پیش آیا ہے یا آنے والا ہے جس کے لیے یہ سخت انتظامات کیے گئے ہیں۔ غالباً اسی وقت سے جنوں کے بہت سے گروہ اس تلاش میں پھرتے رہے ہوں گے اور ان میں سے ایک گروہ نے رسول اللہ  کی زبان مبارک سے قرآن سن کر یہ رائے قائم کی ہوگی کہ یہی وہ چیز ہے جس کی خاطر جنوں پر عالم بالا کے تمام دروازے بند کر دیے گئے ہیں۔
جن کی حقیقت
اس سورت کا مطالعہ شروع کرنے سے پہلے یہ جان لینا ضروری ہے کہ جنوں کی حقیقت کیا ہے تاکہ ذہن کسی الجھن کا شکار نہ ہوں۔ موجودہ زمانے میں بہت سے لوگ اس غلط فہمی میں مبتلا ہیں کہ جن کسی حقیقی چیز کا نام نہیں ہے بلکہ یہ بھی پرانے زمانے کے اوہام اور خرافات میں سے ایک بے بنیاد خیال ہے۔ یہ رائے انہوں نے کچھ اس بنا پر قائم نہیں کی ہے کہ کائنات کی ساری حقیقتوں کو وہ جان چکے ہیں اور انہیں یہ معلوم ہو گیا ہے کہ جن کہیں موجود نہیں ہیں۔ ایسے علم کا دعویٰ وہ خود بھی نہیں کر سکتے مگر انہوں نے بلا دلیل یہ فرض کر لیا ہے کہ کائنات میں بس وہی کچھ موجود ہے جو ان کو محسوس ہوتا ہے۔ حالانکہ انسان کے محسوسات کا دائرہ اس عظیم کائنات کی وسعت کے مقابلے میں وہ نسبت بھی نہیں رکھتا جو سمندر کے مقابلے میں قطرے کی نسبت ہے۔ یہاں جو شخص یہ سمجھتا ہے کہ جو کچھ محسوس نہیں ہے وہ موجود نہیں ہے اور جو موجود ہے اسے لازماً محسوس ہونا چاہیے، وہ دراصل خود اپنے ذہن کی تنگی کا ثبوت دیتا ہے۔ یہ طرزِ فکر اختیار کر لیا جائے تو ایک جن ہی کیا، انسان کسی ایسی حقیقت کو بھی نہیں مان سکتا جو براہ راست اس کے تجربے اور مشاہدے میں نہ آتی ہو اور اس کے لیے خدا تک کا وجود قابل تسلیم نہیں ہے کجا کہ وہ کسی اور غیر محسوس حقیقت کو تسلیم کرے۔
مسلمانوں میں جو لوگ اس طرز فکر سے متاثر ہیں، مگر قرآن کا انکار بھی نہیں کر سکتے، انہوں نے جن اور ابلیس اور شیطان کے متعلق قرآن کے صاف صاف بیانات کو طرح طرح کی تاویلات کا تختۂ مشق بنایا ہے۔ وہ کہتے ہیں کہ اس سے مراد کوئی ایسی پوشیدہ مخلوق نہیں ہے جو اپنا ایک مستقل وجود رکھتی ہو، بلکہ کہیں تو اس سے مراد انسان کی اپنی بہیمی قوتیں ہیں جنہیں شیطان کہا گیا ہے اور کہیں اس سے مراد وحشی اور جنگلی اور پہاڑی قومیں ہیں اور کہیں اس سے مراد وہ لوگ ہیں جو چھپ چھپ کر قرآن سنا کرتے تھے۔ لیکن قرآن مجید کے ارشادات اس معاملے میں اس قدر صاف اور صریح ہیں کہ ان تاویلات کے لیے ان کے اندر کوئی ادنٰی سی گنجائش بھی موجود نہیں ہے۔
قرآن میں ایک جگہ نہیں، بکثرت مقامات پر جن اور انسان کا ذکر اس حیثیت سے کیا گیا ہے کہ یہ دو الگ الگ قسم کی مخلوقات ہیں۔ سورہ اعراف آیت 38، ہود آیت 119، حم السجدہ آیات 25 – 29، الاحقاف آیت 18، الذاریات آیت 56، الناس آیت 6 اور سورہ رحمان تو پوری کی پوری اس پر ایسی صریح شہادت دیتی ہے کہ جنوں کو انسانوں کی کوئی قسم سمجھنے کی کوئی گنجائش ہی نہیں چھوڑتی۔
سورۂ اعراف آیت 12، سورۂ حجر آیات 26 – 27 اور سورۂ رحمان آیات 14 – 15 میں صاف صاف بتایا گیا ہے کہ انسان کا مادۂ تخلیق مٹی ہے اور جنوں کا مادۂ تخلیق آگ۔
سورۂ حجر آیت 27 میں صراحت کی گئی ہے کہ جن انسان سے پہلے پیدا کیے گئے تھے۔ اسی بات پر قصۂ آدم و ابلیس شہادت دیتا ہے جو قرآن میں سات مقامات پر بیان ہوا ہے اور ہر جگہ اس سے یہ ثابت ہوتا ہے کہ انسان کی تخلیق کے وقت ابلیس موجود تھا۔ نیز سورۂ کہف آیت 50 میں بتایا گیا ہے کہ ابلیس جنوں میں سے ہے۔
سورۂ اعراف آیت 27 میں بالفاظ صریح یہ کہا گیا ہے کہ جن انسانوں کو دیکھتے ہیں مگر انسان ان کو نہیں دیکھتے۔
سورۂ حجر آیات 16 – 17، سورۂ صافات آیات 6 – 10 اور سورۂ ملک آیت 5 میں بتایا گیا ہے کہ جن اگرچہ عالم بالا کی طرف پرواز کر سکتے ہیں، مگر ایک حد سے آگے نہیں جا سکتے۔ اس سے اوپر جانے کی کوشش کریں اور ملاء اعلٰی کی باتیں سننا چاہیں تو انہیں روک دیا جاتا ہے۔ چوری چھپے سن گن لیں تو شہاب ثاقب ان کو مار بھگاتے ہیں۔ اس سے مشرکین عرب کے اس خیال کی تردید کی گئی ہے کہ جن غیب کا علم رکھتے ہیں یا خدائی کے اسرار تک انہیں کوئی رسائی حاصل ہے۔ اسی غلط خیال کی تردید سورۂ سبا آیت 14 میں بھی کی گئی ہے۔
قرآن یہ بھی بتاتا ہے کہ جن انسان کی طرح ایک با اختیار مخلوق ہے اور اس کو طاعت و معصیت اور کفر و ایمان کا ویسا ہی اختیار دیا گیا ہے جیسا انسان کو دیا گیا ہے۔ اس پر ابلیس کا قصہ اور سورۂ احقاف اور سورۂ جن میں بعض جنوں کے ایمان لانے کا واقعہ صریح دلالت کرتا ہے۔
قرآن میں بیسیوں مقامات پر یہ حقیقت بھی بیان کی گئی ہے کہ ابلیس نے تخلیق آدم کے وقت ہی یہ عزم کر لیا تھا کہ وہ نوع انسانی کو گمراہ کرنے کی کوشش کرے گا اور اسی وقت سے شیاطینِ جن انسان کو گمراہ کرنے کے درپے ہیں، مگر وہ اس پر مسلط ہو کر زبردستی اس سے کوئی کام کرا لینے کی طاقت نہیں رکھتے، بلکہ وہ اس کے دل میں وسوسے ڈالتے ہیں، اس کو بہکاتے ہیں اور بدی و گمراہی کو اس کے سامنے خوشنما بنا کر پیش کرتے ہیں۔ مثال کے طور پر حسب ذیل آیات: النساء 117 تا 120، الاعراف 11 تا 17، براہیم 22، الحجر 30 تا 42، النحل 98 تا 100، بنی اسرائیل 61 تا 65۔
ان تفصیلات سے یہ بات بالکل واضح ہو جاتی ہے کہ جن اپنا ایک مستقل خارجی وجود رکھتے ہیں اور وہ انسان سے الگ ایک دوسری ہی نوع کی پوشیدہ مخلوق ہے۔ ان کی پراسرار صفات کی وجہ سے جاہل لوگوں نے ان کی ہستی اور ان کی طاقتوں کے متعلق بڑے مبالغہ آمیز تصورات قائم کر رکھے ہیں، حتٰی کہ ان کی پرستش تک کر ڈالی گئی، مگر قرآن نے ان کی اصل حقیقت پوری طرح کھول کر بیان کر دی ہے جس سے معلوم ہو جاتا ہے کہ وہ کیا ہیں اور کیا نہیں ہیں۔
موضوع اور مباحث
اس سورت میں پہلی آیت سے لے کر آیت 15 تک یہ بتایا گیا ہے کہ جنوں کے ایک گروہ نے قرآن مجید سن کر اس کا کیا اثر لیا اور پھر واپس جا کر اپنی قوم کے دوسرے جنوں سے کیا کیا باتیں کہیں۔ اس سلسلے میں اللہ تعالٰی نے ان کی ساری گفتگو نقل نہیں کی ہے، بلکہ صرف وہ خاص خاص باتیں نقل فرمائی ہیں جو قابل ذکر ہیں۔ اسی لیے طرز بیان ایک مسلسل گفتگو کا سا نہیں ہے، بلکہ ان کے مختلف فقروں کو اس طرح نقل کیا گیا ہے کہ انہوں نے یہ کہا اور یہ کہا۔ جنوں کی زبان سے نکلے ہوئے ان فقروں کو اگر آدمی بغور پڑھے تو با آسانی یہ بات سمجھ میں آ جاتی ہے کہ ان کے ایمان لانے کے اس واقعے اور اپنی قوم کے ساتھ ان کی اس گفتگو کا ذکر قرآن میں کس غرض کے لیے کیا گیا ہے۔
زمرہ:اسلامی اساطیر زمرہ:جن زمرہ:سورتیں زمرہ:اسلامی سانچے زمرہ:ویکی ڈیٹا سے مطابقت رکھنے والی مختصر تفصیل
کاس کاؤنٹی، انڈیانا
کاس کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:کاس کاؤنٹی، انڈیانا زمرہ:انڈیانا کاؤنٹیاں زمرہ:انڈیانا میں 1829ء کی تاسیسات زمرہ:1829ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
میر احمد یار خان
میر احمد یار خان بلوچ خان آف قلات لورالائی میں پیدا ہوئے۔ تکمیل تعلیم کے بعد 1921ء میں بلوچستان میں گورنر جنرل کے ایجنٹ کے پرسنل اسسٹنٹ مقرر ہوئے۔ 1923ء میں فوجی تربیت حاصل کی اور ژوب ملیشیا میں سکینڈ لیفٹنٹ کے عہدے پر فائز ہوئے۔1928ء میں قلات کے ولی عہد بنے 30 ستمبر کو والد کی وفات کے بعد تخت نشین ہوئے۔ 1958ء میں بغاوت کے جرم میں گرفتار کر لیے گئے اور کچھ عرصہ لاہور میں نظر بند رہے۔ 3 جنوری 1974 کو بلوچستان کے گورنر مقرر ہوئے اور مارشل لا کے نفاذ تک اس عہدے پر فائز رہے۔
حوالہ جات
زمرہ:1902ء کی پیدائشیں زمرہ:1979ء کی وفیات زمرہ:ہندوستانی نائٹ زمرہ:خانان قلات زمرہ:پاکستان کے نوابی حکمران زمرہ:پاکستان کے نواب زمرہ:Short description is different from Wikidata زمرہ:بلوچ شخصیات زمرہ:بلوچستان کے گورنر زمرہ:بلوچستان کے نواب
حمل کے جھٹکے
حمل کے جھٹکے (eclampsia) ایسی خاتون کو آتے ہیں جو حاملہ ہو اور جسے پہلے سے مرگی نہ ہو۔ ایسی خواتین میں حمل کے ابتدائی 20 ہفتوں میں نہ کوئی علامت ہوتی ہے نہ ہی بلڈ پریشر بڑھا ہوا ہوتا ہے۔ اس کے بعد کسی موقعے پر رفتہ رفتہ یا اچانک بلڈ پریشر بڑھنے لگتا ہے جسے پری ایکلیمسیا (preeclampsia) کہتے ہیں۔ اگر علاج نہ ملے یا علاج موثر ثابت نہ ہو تو جسم کے دوسرے اعضاء متاثر ہونے لگتے ہیں مثلاً گردے اور جگر، جس کی وجہ سے علامات ظاہر ہونے لگتی ہیں۔ لیکن یہ بھی ممکن ہے کہ کسی 20 ہفتوں سے زیادہ حاملہ خاتون کو بغیر کسی علامت کے اچانک جھٹکے لگنا شروع ہو جائیں۔ جیسے جیسے بچہ جننے کا وقت نزدیک آتا ہے خطرہ بڑھتا چلا جاتا ہے۔ وضع حمل (زچگی) کے بعد جھٹکے لگنے کا خطرہ یکدم بہت کم ہو جاتا ہے۔ ساتھ ہی بلڈ پریشر بھی نارمل ہو جاتا ہے۔ مگر شاذ و نادر خواتین میں وضع حمل کے بعد بھی جھٹکے آتے ہیں۔ جھٹکے لگ بھگ ایک منٹ تک آتے رہتے ہیں جس کے بعد خاتون یا تو بےہوش ہو جاتی ہے یا اگر جاگتی رہتی ہے تو کچھ کنفیوز سی ہو جاتی ہے۔ حمل کے جھٹکے جان لیوا ثابت ہو سکتے ہیں۔ حد سے زیادہ بڑھا ہوا بلڈ پریشر بغیر جھٹکوں کے بھی دماغ کے اندر رگ پھٹنے یا سکتہ قلب کا باعث بن سکتا ہے۔ اس لیے دوران حمل بار بار بلڈ پریشر چیک کروا لینا چاہیے۔ اگر چار گھنٹے سے زیادہ وقفے پر دو دفعہ چیک کرنے پر بلڈ پریشر 140/90 سے زیادہ ہو تو یہ پری ایکلمسیا کی علامت ہے۔ عام طور پر پیدائش کے وقت بچے کا وزن لگ بھگ 3 کلوگرام ہوتا ہے۔ جن خواتین کا بلڈ پریشر زیادہ رہتا ہے ان کے بچے عموماً کمتر وزن کے ہوتے ہیں۔ حاملہ خاتون کا بہت زیادہ بلڈ پریشر بغیر جھٹکوں کے بھی بچے کی جان لے سکتا ہے۔ اس کے برعکس شوگر کی مریضہ کے بچے پیدائش کے وقت زیادہ وزن رکھتے ہیں۔
علاج
جب تک پہلا جھٹکہ نہ آئے حاملہ خاتون کا علاج آسان ہوتا ہے۔ بلڈ پریشر کم کرنے والی دوائیں (جیسے ایلڈومیٹ، ہائڈرالازین وغیرہ) کے مسلسل استعمال سے بلڈ پریشر نیچے آ جاتا ہے اور جھٹکوں کا خطرہ کم ہو جاتا ہے۔ میگنیشیئم سلفیٹ ایک سستا نمک ہوتا ہے جس کے انجکشن جھٹکوں کو روکنے میں بڑے موثر ہوتے ہیں۔ اگر بار بار جھٹکے آ رہے ہوں یا دیر تک قائم رہیں تو مریضہ کو آئی سی یو میں داخل کر کے مصنوعی سانس دینے والی مشین (وینٹیلیٹر) سے منسلک کر دیا جاتا ہے۔ اگر حمل کی مدت تقریباً پوری ہو چکی ہے اور خودبخود ڈیلیوری کے امکان نہ ہوں تو جراحی (سیزر) سے بچہ نکال لیا جاتا ہے تاکہ ماں اور بچے کو خطرہ کم ہو جائے۔
حوالہ جات
زمرہ:آر ٹی ٹی زمرہ:امراض زمرہ:حمل میں صحت کے مسائل زمرہ:زچہ بچہ زمرہ:طب زمرہ:طب خواتین زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
کائی ہانگ
کائی ہانگ ایک رنگین ڈائنو سار کا نام ہے، جس کے فوسل چین سے ملے ہیں۔ یہ ڈائنوسار 161 سال پہلے چین میں پایا جاتا تھا۔ اس کے فوسل چینی صوبے ہیبی میں دریافت کیے گئے تھے۔
حوالہ جات
زمرہ:پر دار ڈائنوسار
ماشا اور ریچھ
ماشہ اور ریچھ(روسی:Ма́ша и Медве́дь,تلفظ:ماشہ ای میدویت,) ایک روسی انیمیٹیڈ بعیدنمائی سلسلہ ہے جو اولیگ کوزووکوو نے تخلیق کیا ہے.
حوالہ جات
زمرہ:2000ء کی دہائی کی بچوں کی ٹیلی ویژن سیریز زمرہ:2000ء کی دہائی کی برطانوی انیمیٹڈ ٹیلی ویژن سیریز زمرہ:2010ء کی دہائی کی بچوں کی ٹیلی ویژن سیریز زمرہ:2010ء کی دہائی کی برطانوی انیمیٹڈ ٹیلی ویژن سیریز زمرہ:2010ء کی دہائی کے برطانوی ٹیلی ویژن سلسلے زمرہ:بچوں کے بارے میں انیمیٹڈ ٹیلی ویژن سیریز زمرہ:مضامین جن میں روسی زبان کا متن شامل ہے زمرہ:2010ء کی دہائی کی روسی ٹیلی ویژن سیریز زمرہ:2000ء کی دہائی کی روسی ٹیلی ویژن سیریز زمرہ:ویکی ڈیٹا سے مطابقت رکھنے والی مختصر تفصیل زمرہ:انگریزی ٹیلی ویژن پروگرام زمرہ:روسی زبان کے ٹیلی ویژن شوز زمرہ:خیالی جوڑیاں
کلے کاؤنٹی، انڈیانا
کلے کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:کلے کاؤنٹی، انڈیانا زمرہ:انڈیانا کاؤنٹیاں زمرہ:انڈیانا میں 1825ء کی تاسیسات زمرہ:1825ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
احمد رضا خان
امام احمد رضا خان (14 جون 1856ء – 28 اکتوبر 1921ء) بیسویں صدی عیسوی کے مجدد، نامور حنفی فقہیہ، محدث، اصولی، نعت گو شاعر، علوم نقلیہ وعقلیہ کے ماہر، سلسلہ قادریہ کے شیخ، عربی، فارسی اور اردو کی کثیر کتابوں کے مصنف جن میں مشہور ترجمہ قرآن کنزالایمان، فتاوی کا مجموعہ فتاویٰ رضویہ اور نعتیہ دیوان حدائق بخشش مشہور ہیں۔ احمد رضا خان نے شدت سے تقلید اور حنفیت کا دفاع کیا سلسلۂ حدیث میں شاہ ولی اللہ اور عبد الحق محدث دہلوی سے استفادہ کیا اور فقہ میں سند اجازت شیخ عبد الرحمن حنقی مکی سے حاصل کی، جن کا سلسلہ عبد اللہ بن مسعود تک پہنچتا ہے۔ احمد رضا خان نے دو قومی نظریہ کا پرچار کیا اور کسی بھی سطح پر ہندو مسلم اتحاد کو رد کیا، تحریک ترک موالات اور تحریک خلافت میں مسلمانوں کو متنبہ کیا کہ ان تحریکوں میں مسلم ہندو اتحاد کا نعرہ لگایا جا رہا ہے جو شرع حیثیت سے ناجائز ہے۔ عورتوں کی ضروری دینی تعلیم کی سختی سے تلقین کی، عورتوں کے زیارت قبور کے لیے گھر سے نکلنے کے مسئلے پر ممانعت کا فتوی دیا۔
کثرت سے فقہی مسائل پر رسائل اور عقائد و اعمال کی اصلاح کے لیے کتابیں تصنیف کیں، ریاضی اور فلکیات کے علاوہ سائنس کے دیگر کئی موضوعات پر علمی اور مذہبی نکتہ نظر سے اپنی آرا پیش کیں۔ بریلی میں منظر اسلام کے نام سے اسلامی جامعہ قائم کی، بریلوی مکتب فکر کو متعارف کروایا، جس کی وجہ شہرت عشق رسول میں شدت اور تصوف کی طرف مائل ہونا ہے۔ احمد رضا خان کو  اعلیٰ حضرت،  امام اہلسنت اور حسان الہند جیسے القابات سے بھی یاد کیا جاتا ہے۔ دنیا بھر میں ہر سال 25 صفر کو یوم رضا کے نام سے احمد رضا خان کا عرس کیا جاتا ہے۔
حلیہ
آپ کا قد میانہ تھا۔ رنگ چمکدار گندمی تھا آپ بلند پیشانی، بینی نہایت ستواں تھی۔ ہر دو آنکھیں بہت موزوں و خوبصورت تھیں۔ نگاہ میں قدرے تیزی تھی جو پٹھان قوم کی خاص علامت ہے۔ داڑھی بڑی خوبصورت گردار تھی۔ سرپر ہمیشہ عمامہ بندھا رہتا تھا۔گردن صراحی دار تھی اور بلند تھی جو سرداری کی علامت ہوتی ہے۔ ہر موسم میں سوائے موسمی لباس کے آپ سفید ہی کپڑے پہنا کرتے۔آپ کی آواز نہایت پردرد تھی اور کسی قدر بلند تھی۔ آپ جب اذاں دیتے تو سننے والے ہمہ تن گوش ہو جاتے۔ آپ بخاری طرز پر قرآن پاک پڑھتے۔ آپ کا طرز ادا عام حفاظ سے جدا تھا۔ بڑے بڑے قاریوں کا یہ کہنا ہے کہ ضاد کا مخرج ایسا صاف و شفاف ادا کرتے کسی قاری کو نہ سنا۔ اس مخرج کی تحقیق میں آپ نے ایک مکمل کتاب تصنیف فرمائی جس کا نام الجام الصاد عن سنن الضاد ہے۔
سوانح
اعلیٰ حضرت کی پیدائش 14 جون 1856ء کو بریلی میں ہوئی۔دینی علوم کی تکمیل گھر پر اپنے والد مولوی نقی علی خان سے کی۔ دو مرتبہ حج بیت اللہ سے مشرف ہوئے۔ درس و تدریس کے علاوہ مختلف علوم و فنون پر کئی کتابیں اور رسائل تصنیف و تالیف کیے۔ قرآن کا اردو ترجمہ بھی کیا جو کنز الایمان کے نام سے مشہور ہے۔ علوم ریاضی و جفر میں بھی مہارت رکھتے تھے۔ شعر و شاعری سے بھی لگاؤ تھا۔ رسول اکرم کی شان میں بہت سی نعتیں اور سلام لکھے ہیں۔ انہوں نے عربی، فارسی اور اردو میں ایک ہزار کے قریب کتابیں تصنیف کیں۔ بعض جگہ ان کتابوں کی تعداد چودہ سو ہے۔   ان کی سب سے بڑی کتاب کا نام فتاوی رضویہ ہے، جس کی بتیس جلدیں ہیں، یہ ان کے فتاوی کا مجموعہ ہے۔
خاندان
احمد رضا خان کا تعلق پٹھانوں کے قبیلہ بڑيچ سے ہے۔ احمد رضا خان کے جد اعلیٰ سعید اللہ خان قندھار کے پٹھان تھے۔ سلطنت مغلیہ کے عہد میں محمد شاہ کے ہمراہ ہندوستان آئے اور بڑے عہدوں پر فائز رہے۔ لاہور کا شیش محل انھی کے زیر اقتدار تھا۔ احمد رضا خان کو مغل بادشاہ نے شش ہزاری کے منصف سے سرفراز کیا اور شجاعت جنگ کا خطاب دیا۔ سعید اللہ کے فرزند سعادت یار خان تھے، احمد رضا خان کو مغلیہ حکومت نے روہیل کھنڈ کی جنگی مہم پر بھیجا، جس میں کامیابی پر احمد رضا خان کو بریلی کا صوبہ دار منتخب کیا گیا اور بدایوں و روہیل کھنڈ کے متعدد مواضع جاگیر میں ديئے گئے۔ سعادت یار کے بیٹے محمد اعظم خان تھے، احمد رضا خان کا مزاج مذہبی تھا، علوم و فنون سے گہری دلچسپی تھی۔ سلطنت مغلیہ میں بریلی میں وزارت ملی ہوئی تھی، لیکن مذہب سے شدید وابستگی نے اس عہدہ سے سکبدوش کرا دیا۔ ان کے بیٹے کاظم علی خان تھے جو بدایوں کے تحصیل دار تھے، احمد رضا خان کو اٹھ گاؤں جاگیر میں ملے ہوئے تھے۔ احمد رضا خان سے متعدد کرامات مشہور ہیں۔ کاظم علی کے بیٹے رضا علی خان تھے جھنوں نے ہندوستان میں پہلا باقاعدہ دارالافتا قائم کیا اور جنگ آزادی ہند 1857ء میں حصہ لیا، جنرل ہڈسن نے احمد رضا خان کے سر کی قیمت پانچ سو روپے مقرر کی تھی۔ احمد رضا خان تصوف کی طرف مائل تھے۔ احمد رضا خان کی وفات 1865ء میں ہوئی۔ احمد رضا خان نے والدنقی علی خان تھے جو صاحب تصانیف بزرگ ہیں۔ احمد رضا خان نے زندگی بھر دینی تعلیم کی تدریس کی۔
ابتدائی زندگی
احمد رضا خان کل چھ بہن بھائی پیدا ہوئے، جن میں سے تین بھائی اور تین بہنیں تھیں، سب سے چھوٹی بہن کا جوانی ہی میں انتقال ہو کيا۔ احمد رضا خان بھائیوں سے بڑے اور دیگر دو بہنوں سے چھوٹے تھے۔ چار برس کی ننھی عمر میں قرآن مجید ناظرہ کیا اور چھ سال کی عمر میں منبر پر مجمع کے سامنے مولود پڑھا۔ اردو، فارسی اور عربی پڑھنے کے بعد اپنے والد نقی علی خان سے عربی زبان میں دین کی اعلیٰ تعلیم حاصل کی اور تیرہ برس دس مہینے کی عمر میں ایک عالم دین ہو گئے۔ 14 شعبان 1286ھ مطابق 19 نومبر 1869ء میں احمد رضا خان کو عالم دین کی سند دی گئی اور اسی دن والد نے احمد رضا خان کے علمی کمال اور پختگی کو دیکھ کر فتویٰ نویسی کی خدمت ان کے سپرد کی۔ جسے احمد رضا خان نے 1340ھ مطابق 1921ء اپنی وفات کے وقت تک جاری رکھا۔ احمد رضا خان کے ابتدائے شباب میں والد کا انتقال ہو کيا تھا۔
سلسلہ تعلیم
رسم بسم اللہ خوانی کے بعد ان کی تعلیم کا سلسلہ جاری ہو گیا۔ احمد رضا خان نے اپنی چار برس کی ننھی سی عمر میں جب کہ عموما دو سرے بچے اس عمر میں اپنے وجود سے بھی بے خبر رہتے ہیں قرآن مجید ناظرہ ختم کر لیا۔ چھ سال کی عمر میں ماہ مبارک ربیع الاول شریف کی تقریب میں منبر پر رونق افروز ہوکر بہت بڑے مجمع کی موجودگی میں ذکر میلاد شریف پڑھا۔ اردو فارسی کی کتابیں پڑھنے کے بعد مرزا غلام قادر بیگ سے میزان منشعب وغیرہ کی تعلیم حاصل کی، پھر احمد رضا خان نے اپنے والد نقی علی خان سے مندرجہ ذیل اکیس علوم پڑھے : علم قرآن، علم تفسیر، علم حدیث، اصول حدیث، کتب فقہ حنفی، کتب فقہ شافعی و مالکی و حنبلی، اصول فقہ، جدل مہذب، علم العقائد و الکلام، علم نجوم، علم صرف، علم معانی، علم بیان، علم بدیع، علم منطق، علم مناظرہ، علم فلسفہ مدلسہ، ابتدائی علم تکحیہ، ابتدائی علم ہیئت، علم حساب تا جمع، تفریق، ضرب، تقسیم، ابتدائی علم ہندسہ۔ تیرہ برس دس مہینے پانچ دن کی عمر شریف میں 14 شعبان 1286 ھ مطابق 19 نومبر 1869ء کو احمد رضا خان فارغ التحصیل ہوئے اور دستار فضیلت سے نوازے گئے۔ اسی دن مسئلہ رضاعت سے متعلق ایک فتوی لکھ کر اپنے والد ماجد کی خدمت میں پیش کیا۔ جواب بالکل صحیح تھا۔ والد ماجد نے ذہن نقاد و طبع وقاد دیکھ کر اسی وقت سے فتوی نویسی کی جلیل الشان خدمت احمد رضا خان کے سپرد کردی۔ احمد رضا خان نے تعلیم و طریقت سید آل رسول مارہروی سے حاصل کی۔ مرشد کے وصال کے بعد بعض تعلیم طریقت نیز ابتدائی علم تکسیر و ابتدائی علم جفر و غیر ہ سید ابو الحسین احمد نوری مارہروی سے حاصل فرمایا۔ شرح چغمینی کا بعض حصہ عبد العلی رامپوری سے پڑھا، پھر احمد رضا خان نے کسی استاذ سے بغیر پڑھے محض خدا داد بصیرت نورانی سے حسب ذیل علوم و فنون میں دسترس حاصل کی اور ان کے شیخ و امام ہوئے : قراءت، تجوید، تصوف، سلوک، علم اخلاق، اسماء الرجال، سیر، تواریخ، لغت، ادب، مع جملہ فنون، ارثما طیقی، جبرو مقابلہ، حساب ستیسنی، لوغارثمات یعنی لوگاریتہم، علم التوقیت، مناظرہ، علم الاکر، زیجات، مثلث کروی، مثلث مسطح، ہیئت جدیدہ یعنی انگریزی فلسفہ، مربعات، منتہی علم جفر، علم زائچہ، علم فرائض، نظم عربی، نظم فارسی، نظم ہندی، انشاء نثر عربی، انشاء نثر فارسی، انشاء نثر ہندی، خط نسخ، خط نستعلیق، منتہی علم حساب، منتہی علم ہیئت، منتہی علم ہندسہ، منتہی علم تکسیر، علم رسم خط قرآن مجید۔ حاصل کلام یہ ہے کہ مولانا کے اساتذہ کی فہرست تو بہت مختصر ہے لیکن مولانا نے بہت سے فنون میں کتابیں لکھیں سید ظفر الدین بہاری نے 1327ھ مطابق 1909ء میں مولانا کی تصانیف کی ایک فہرست بنام المجمل المعدد لتالیفات المجدد مرتب فرمائی اور آخر میں ایک جدول پیش کی جس میں ان سبھی علوم و فنون کا نام ہے جن میں 1327ء تک مولانا کتابیں تصنیف کیں۔
معلمین
احمد رضا خان کے اساتذہ
بیعت و خلافت
احمد رضا نے 1877ء (1294ھ) میں اپنے والد نقی علی خان کے ہمراہ شاہ آل رسول مارہروی (م 1878ء) سے سلسلہ قادریہ میں بیعت ہوئے اور اجازت و خلافت سے بھی نوازے گئے۔ فاضل بریلوی مندرجہ ذیل سلسلوں میں اجازت بیعت حاصل تھی:-قادریہ برکاتیہ جدیدہ، قادریہ آبائیہ قدیمہ، قادرہ رزاقیہ، قادریہ منوریہ، چشتیہ نظامیہ قدیمہ، قادرہ اہدلیہ، چشتیہ محبوبیہ جدیدہ، سہروردیہ فضیلہ، نقشبندیہ علائیہ صدیقیہ، نقشبندیہ علائیہ علویہ، بدیعیہ، علویہ منامیہ وغیرہ- مندرجہ بالا سلاسل میں اجازت کے علاوہ فاضل بریلوی کو مصافحات اربعہ (مصا حفۃ الحسنیہ، مصاحفۃ العمریہ، مصاحفۃ، الخضریہ، مصافحۃ المنانیہ) کی سند بھی ملی۔
ان مصافحات و اجازت کے علاوہ مختلف اذکار اشغال و اعمال وغیرہ کی بھی احمد رضا خان کو اجازت حاصل تھی جیسے خواص القرآن اسماء الٰہیہ، دلائل الخیرات، حصن حصین، حزب البحر، صزب النصر، حرز الامیرین، حرز الیمانی دعاءمغنی، دعا حیدری، دعا عزارائیلی، دعا سریانی، قصیدہ غوثیہ، قصیدہ بردہ وغیرہ۔
حج و زیارت
ذوالحجہ 1294ھ مطابق دسمبر 1877ء میں پہلی بار مولانا نے حج کیا پھر ربیع الاول 1324ھ مطابق اپریل 1906ء میں محمد مصطفٰی صلی اللہ علیہ و سلم کی بارگاہ میں حاضر ہوئے۔ ایک ماہ تک مدینہ طیبہ میں رہ کر بارگاہ رسالت کی زیارت کرتے رہے۔ مکہ معظمہ اور مدینہ طیبہ کے بڑے بڑے علما احمد رضا خان کے علمی کمالات اور دینی خدمات کو دیکھ کر احمد رضا خان کے نورانی ہاتھوں پر مرید ہوئے اور احمد رضا خان کو استاد و پیشوا مانا
مدرسہ منظر اسلام بریلی
1904ء آپ کے قریبی دوست سید امیر احمد اور شاگرد ظفر الدین بہاری کے اصرار پر آپ نے نئے مدرسے کے قیام کے لیے ہامی بھر لی۔ 1904ء (1322ھ) بریلی میں رحیم یار خان نامی شخص کے مکان میں دو طلبہ ظفر الدین بہاری اور عبد الرشید عظیم آبادی کو صحیح بخاری کا درس دیا۔ اس مدرسے کا نام دار العلوم منظر اسلام رکھا گیا۔
رد شیعیت
شیعیت کے خلاف احمد رضا خان نے کئی فتوی جاری کیے اور کتب و رسائل لکھے، جن میں شیعی عقائد و رسومات کی پرزور مذمت کی اور شیعہ کے بعض عقائد کی بنیاد پر ان کو کافر کہا۔ احمد رضا خان نے اپنی کتاب احکام شریعت میں امیر معاویہ پر طعن کرنے والے کو جہنمی کتا کہا اور رد الرفضہ نامی رسالے میں خلافت ابو بکر کے منکر کے بارے لکھا کہ وہ مذہب صحیح (یعنی حنفیت کا ثابت شدہ مسئلہ) پر کافر ہے، یوں ہی شیخین (یعنی ابوبکر صدیق اور عمر بن خطاب) کو برا کہنے والے یا تبرا کرنے والے کو کافر لکھا اور کتاب برہان شرح مواہب الرحمن کے حوالے سے خلافت عٹمان کے منکر کو بھی کافر کہا۔ اور ایسے امام کے پیچھے نماز کو ناجائز کہا جو خلفا ثلاثہ (پہلے تین خلفائے اسلام) کو برا کہے یا تنقیص کرے۔ اسی کتاب میں سنی شخص کو شیعہ کا شرعی وارث نہ ہونے کا فتوی موجود ہے۔
دیگر رسائل و فتاوی میں شیعی اذان میں کلمہ خلیفہ بلا فصل کا رد، کیا تعزیہ داری اور شہادت نامہ جیسے اعمال کو حرام قرار دیا، پہلے خلیفہ برحق کی تحقیق میں ابوبکر صدیق کی خلافت پر دلائل دیے، شیخین کی علی ابن طالب پر فضیلت پر دلائل، تفضیلی و امیر معاویہ پر تنقید کرنے والوں کا رد کیا۔
رد وہابیت
احمد رضا خان کے زمانے میں کئی مکاتب فکر اور فرقے کے لوگ ظاہر ہوئے تھے جن کے بارے میں ان کا تجزیہ تھا کہ وہ اسلام و سنیت کے خلاف دھوکے کا جال بچھا کر بھولے بھالے مسلمانوں میں خوب گمراہی پھیلا رکھی تھی۔ احمد رضا خان نے دین و شریعت کی حمایت میں ان مبینہ طور گمراہ گروہوں سے اور حق و باطل کو خوب واضح کر کے پیش کرنے کی کوشش کی۔ احمد رضا خان کے فتاوے اور کتابوں کے ذریعہ اللہ تعالی نے ہزاروں مسلمانوں کو حلقہ بگوش کیا۔ بہت سے وہ علما جودوسرے مسلکوں کے سیلاب میں بہتے جا رہے تھے احمد رضا خان کی رہنمائی سے متاثر ہوئے۔ جب کچھ دوسرے مسلکوں کے لوگوں نے سرکار محمد مصطفٰی صلی اللہ علیہ و آلہ و سلم کے شان میں گستاخی اور توہین کتابوں میں لکھ کر شائع کی اور مسلمانوں کو بگاڑنا شروع کیا تو احمد رضا خان نے اٹل پہاڑ کی طرح جم کر سرکار محمد مصطفٰی صلی اللہ تعالٰی علیہ و آلہ و سلم کی محبت کا پرچم لہرایا اور مسلمانوں کو سرکار کی محبت و تعظیم کا سبق دیا اور گستاخی کرنے والوں کا حقیقی چہرہ پیش کرنے کی کوشش کی۔
تصنیفات
احمد رضا خان نے کم و بیش پچاس مختلف علوم فنون پر ایک ہزار کتابیں لکھیں ہیں۔ ان میں چند مندرجہ ذیل ہیں :
نعت گوئی
احمد رضا خان نے اردو، عربی، فارسی تین زبانوں میں نعت گوئی و منقبت نگاری کی۔
حدائق بخشش
احمد رضا خان کا نعتیہ دیوان حدائق بخشش تین جلدوں میں ہے، پہلے دو جلدیں احمد رضا خان کی حیات میں اور تیسری، بعد از وفات جمع کر کے کلام شائع کیا گيا، مگر اس میں رضا کا تخلص رکھنے والے ایک دوسرے عام سے شاعر کا عامیانہ کلام بھی در آیا، جس پر کافی تنقید ہوئی، جس کو تحقیق کے بعد نکال دیا گیا۔ حدائق بخشش اردو نعتیہ شاعری کا ایک اہم سنگ میل ثابت ہوئی جس نے اپنے بعد آنے والے تمام نعت گوؤوں کو ایک ادب کا جامہ پہنا دیا، ورنہ اس سے پہلے اردو نعت صرف عقیدت کے طور پر دیواں کے شروع میں شامل نظر آتی، مگر حدائق بخشش کے بعد اردو نعت ادب کا ایک مستقل حصہ بنا، جس کی نعتیں آج بھی مشہور و معروف ہے۔ مصطفٰی جانِ رحمت پے لاکھوں سلام شمع بزمِ ہدایت پہ لاکھوں سلام بہت مشہور ہے
عربی کلام
احمد رضا خان کا عربی کلام جامعہ ازہر کے مصری محقق پروفیسر حازم محمد احمد نے بساتین الغفران کے نام سے مرتب کیا ہے۔ احمد رضا خان کے عربی کلام میں سلاست و روانی کی رنگا رنگی بہت نمایاں ہے اور بے ساختگی، عربی تراکیب کی بندش اور مناسب و برمحل الفاظ کے استعمال پر احمد رضا خان کو یدطولی حاصل تھا۔ تشبیہات و استعارات احمد رضا خان کے کلام کی عدیم المثال خصوصیات ہیں۔ احمد رضا خان کا عربی کلام کلام منتشر اوراق اور مخطوطات میں غیر مرتب پایا جاتا ہے۔ ڈاکٹر حامد علی خان (مسلم یونیورسٹی، علی گڑھ) نے شعبۂ عربی سے ہندوستان میں عربی شاعری کے موضوع پر جو تحقیقی مقالہ پی ایچ ڈی کے لیے لکھا، اس میں مختلف مآخذ سے احمد رضا خان عربی زبان میں اشعار کو بھی اکٹھا کیا جن کی مجموعی تعداد 390 ہے۔ محمود احمد کانپوری نے بھی مختلف مآخذ سے 1145 اشعار یکجا کیے تھے۔ جب کہ ڈاکٹر محمود حسین بریلوی نے اپنے ایم فل کے مقالہ جو مولانا احمد رضا خان کی عربی زبان و ادب میں خدمات کے عنوان سے طبع شدہ موجود ہے، اس میں 1120 اشعار جمع کیے ہیں۔
فارسی کلام
احمد رضا خان کے دستیاب فارسی کلام کا کچھ حصّہ حدائق بخشش میں موجود ہے جب کہ احمد رضا خان کی منتخب فارسی نعتوں کا ایک مجموعہ ارمغان رضا کے نام سے، ادارہ ادارہ تحقیقات امام احمد رضا نے پہلی بار، 1994 میں شائع کیا، اس میں حمد و نعت، قصائد و مناقب اور رباعیات شامل ہیں۔ لیکن ابھی بہت سا فارسی کلام منتشر ہے۔ یا رب زمن بر شہ ابرار درودی برسید و مولائی من زار، درودی بر آبروی آن قبلہ قوسین سلامی بر چشم خطا پوش، عطا بار، درودی
احمد رضا خان کا فارسی قصیدہ اکسیر اعظم جو شیخ عبد القادر جيلانی کی شان میں لکھا، مشہور ہے۔ خود ہی اس کی شرح فارسی زبان میں تصنیف فرمائی جس کا نام ”مُجِیرِ مُعظّم“ رکھا۔ فارسی کلام اور شرح کا اردو ترجمہ ”تابِ مُنظّم“ کے نام سے محمد احمد مصباحی نے کیا ہے۔ اس کا ایک شعر بطور نمونہ؛ اولیا را گر گُہر باشد تو بحرِ گوہری در بدستِ شاں زرے دادند زر راکاں توئی ترجمہ:اولیا کے پاس اگر موتی ہے تو موتی کا سمندر تم ہو اور اگر ان کے ہاتھ میں کوئی سونا دیا گیا ہے تو سونے کی کان تم ہو۔
کنزالایمان ترجمہ قرآن شریف
احمد رضا خان نے قرآن مجید کا ترجمہ کیا۔۔ احمد رضا خان کے ترجمہ کا نام "کنز الایمان" ہے۔ جس پر احمد رضا خان کے خلیفہ سید نعیم الدین مراد آبادی نے حاشیہ لکھا ہے۔ اس ترجمہ کو اب تک انگریزی (میں تین بار)، ہندی، سندھی، گجراتی، ڈچ، بنگلہ وغیرہ میں ڈھالا جا چکا ہے۔
وفات و مزار
25 صفر 1340ھ مطابق 1921ء کو جمعہ کے دن ہندوستان کے وقت کے مطابق 2 بج کر 38 منٹ پر عین اذان کے وقت ادھر موذن نے حی الفلاح کہا اور ادھر امام احمد رضا خان نے داعی اجل کو لبیک کہا۔ احمد رضا خان کا مزار بریلی شریف میں آج بھی زیارت گاہ خاص و عام بنا ہوا ہے۔
تصغیر|بائیں|200px|[[بریلی میں واقع احمد رضا خان کا مزار]]
درگاہ
احمد رضا خان کا مزار پرانا بریلی شہر سے تین چار فرلانگ کے فاصلہ پر محلہ سوداگران میں واقع ہے۔ اور ایک خانقاہ کی حیثیت رکھتا ہے۔ مزار میں احمد رضا خان کے بیٹے حامد رضا خان کی بھی قبر ہے۔ درگاہ پر ہر سال 25 صفر کو عرس رضوی کا انعقاد کیا جاتا ہے۔ جس میں دنیا بھر سے معتقدین و علما و مشائخ شرکت کرتے ہیں۔
اولاد
احمد رضا خان کی زوجہ ارشاد بیگم سے پانچ بیٹیاں اور دو بیٹے پیدا ہوئے۔ دونوں بیٹے حامد رضا خان اور مصطفٰی رضا خان نامور علما شمار ہوئے۔ بیٹیوں میں بالترتیب مصطفائی بیگم، کنیز حسن (عرف منجھلی بیگم)، کنیز حسنین (عرف سنجھلی بیگم)، کنیز حسین (عرف چھوٹی بیگم) اور مرتضائی بیگم (عرف چھوٹی بنو) تھیں۔
جامعاتی تحقیق
1979ء میں پہلی بار ڈاکٹر حسن رضا خان نے ڈاکٹر اطہر شیر کی زیر نگرانی جامعہ پٹنہ، بھارت سے احمد رضا خان کی فقہی خدمات پر پی ایچ ڈی کی۔ ان کے بعد ڈاکٹر اوشا سانیال نے جامعہ کولمبیا امریکا سے 1990ء میں کی، بعد ازاں خانقاہ سجادیہ ابوالعلائیہ کے ڈاکٹر سید شاہ ابو طاہر ابوالعلائی نے الہ آباد یونیورسٹی سے ’’اردو شاعری کے ارتقا میں احمد رضا بریلوی کی شعری تخلیقات کا تنقیدی مطالعہ‘‘ کے عنوان سے اور احمد رضا خان کی شاعری پر ڈاکٹر سید جمال الدین نے ڈاکٹر ہری سنگھ کوردیشا ودھیالہ یونیورسٹی، آگرہ سے، ڈاکٹر عبد النعیم عزیزی نے روہیل کھنڈ یونیورسٹی سے، ڈاکٹر سراج احمد بستوی نے کانپور یونیورسٹی سے، ڈاکٹر تنظیم الفردوس نے جامعہ کراچی سے پی ایچ ڈی کی۔ جب کہ فقہی خدمات پر ڈاکٹر محمد انور خان نے سندھ یونیورسٹی جامشورو سے، ترجمہ قرآن پر پروفیسر مجید اللہ قادری نے جامعہ کراچی نے، حیات و علمی خدمات پر ڈاکٹر محمد طیب رضا نے ہندو یونیورسٹی بنارس سے اور ڈاکٹر الباری صدیقی نے سندھ یونیورسٹی سے پی ایچ ڈی کی ہے۔ تصور عشق پر پر ڈاکٹر غلام مصطفٰی نجم قادری نے میسور یونیورسٹی سے، انشاء پردازی پر ڈاکٹر غلام غوث نے رانچی یونیورسٹی سے، افکار پر ڈاکٹر امجد رضا نے ویرکنور سنگھ یونیورسٹی سے، ادبی خدمات پر ڈاکٹر رضا الرحمان عاکف سنبھلی نے روہیل کھنڈ یونیورسٹی سے اور مکتوبات پر غلام جابر شمس مصباحی نے بی آر امبیڈکھر، بہار یونیورسٹی سے پی ایچ ڈی کی ہے۔ اس کے علاوہ عربی زبان ادب، فارسی زبان و ادب، تفسیری خدمات، خدمات علوم حدیث، عربی شاعری، سیاسی افکار پر بھی پی ایچ ڈی کے مقالات لکھے جا چکے ہیں ان 30 پی ہیچ ڈی مقالات میں 4 عربی زبان میں ایک انگریزی میں اور بقیہ اردو زبان میں لکھے گئے ہیں اور ان 30 جامعات میں سے ایک امریکا، ایک سوڈان، 19 بھارت اور بقیہ کا تعلق پاکستان سے ہے۔ جب کہ پاکستان کی جامعات میں ایک کا تعلق اسلامک انٹرنیشنل یونیورسٹی اسلام آباد، دو کا تعلق جامعہ پنجاب، دو کا تعلق سندھ یونیورسٹی اور بقیہ 4 کا تعلق جامعہ کراچی سے ہے۔ جب کہ ایم فل کے ذیل میں بیس سے زائد تحقیقی مقالات لکھے جا چکے ہیں، جن میں سے 9 عربی زبان میں ہیں۔ مجموعی طور پر 35 سے زائد جامعات میں تحقیقاتی کام ہو چکا ہے۔
حواشی
من شک فی کفرہ و عذابہ فقد کفر ترجمہ:۔ جو شخص شیعہ کے کفر میں شک کرے وہ بھی کافر ہے۔ (کتاب، رد الرفضہ)
بیرونی روابط
احمد رضا خان زمرہ:1856ء کی پیدائشیں زمرہ:1921ء کی وفیات زمرہ:اتر پردیش کے شعرا زمرہ:اتر پردیش کے مصنفین زمرہ:احمد رضا خان کا خاندان زمرہ:احمدیہ کے نقاد زمرہ:احناف زمرہ:اردو مترجمین قرآن زمرہ:افغان نژاد ہندوستانی شخصیات زمرہ:انیسویں صدی کے فلسفی زمرہ:انیسویں صدی کے ہندوستانی ریاضی دان زمرہ:انیسویں صدی کے ہندوستانی شعرا زمرہ:بریلوی مکتب فکر زمرہ:بریلوی مکتب فکر کی شخصیات زمرہ:بریلی کی شخصیات زمرہ:برطانوی ہند کی شخصیات زمرہ:برطانوی ہند کے شعراء زمرہ:برطانوی ہند کے مصنفین زمرہ:بیسویں صدی کے بھارتی شعرا زمرہ:بیسویں صدی کے بھارتی غیر افسانوی مصنفین زمرہ:بیسویں صدی کے بھارتی مصنفین زمرہ:بیسویں صدی کے مسلمان محققین اسلام زمرہ:بھارت کے سنی علما زمرہ:بھارتی اسکولوں و کالجوں کے بانیان زمرہ:بھارتی سنی مسلمان زمرہ:بھارتی مرد شعرا زمرہ:بھارتی مسلم شخصیات زمرہ:بھارتی مصنفین زمرہ:پشتون نژاد بھارتی شخصیات زمرہ:حنفی فقہا زمرہ:دعوت اسلامی زمرہ:دماغی حساب دان زمرہ:سلسلہ برکاتیہ زمرہ:سنی ائمہ زمرہ:شیعیت کے نقاد زمرہ:ضد احمدیہ زمرہ:ضلع بریلی کی شخصیات زمرہ:قبیلہ بڑیچ کی شخصیات زمرہ:مترجمین قرآن زمرہ:مجددین زمرہ:مسلم تاریخی شخصیات زمرہ:مسلم علماء زمرہ:مسلمان مصلحین زمرہ:نعتیہ شاعر زمرہ:ہندوستانی صوفیا زمرہ:حفاظ قرآن زمرہ:ماتریدی شخصیات زمرہ:بھارت میں اسلام
اخبار سائنٹیفک سوسائٹی
اخبار سائنٹیفک سوسائٹی یا علی گڑھ گزٹ جس کا پرانا نام سرسید گزٹ تھا سر سید احمد خان نے علی گڑھ سے 3 مارچ 1866ء کو جاری کیا۔ پہلے ہفت روزہ تھا پھر سہ روزہ کر دیا گیا۔ عام طور پر صفحے میں دو کالم ہوتے تھے۔ ایک کالم میں انگریزی اور دوسرے میں اردو عبارت ہوتی۔ بعض مضامین اردو یا انگریزی میں الگ دیے جاتے تھے۔ مقصد حکومت کو عوام کے خیالات و احساسات سے آگاہ کرنا تھا۔ 32سال تک برابر تاریخ معینہ پر نکلتا تھا۔
کلنٹن کاؤنٹی، انڈیانا
کلنٹن کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:کلنٹن کاؤنٹی، انڈیانا زمرہ:انڈیانا کاؤنٹیاں زمرہ:انڈیانا میں 1830ء کی تاسیسات زمرہ:1830ء میں آباد ہونے والے مقامات
پین ٹاؤن شپ، یارک کاؤنٹی، پنسلوانیا
پین ٹاؤن شپ، یارک کاؤنٹی، پنسلوانیا ریاستہائے متحدہ امریکا کا ایک ٹاؤن شپ جو یارک کاؤنٹی، پنسلوانیا میں واقع ہے۔
تفصیلات
پین ٹاؤن شپ، یارک کاؤنٹی، پنسلوانیا کی مجموعی آبادی 15,612 افراد پر مشتمل ہے۔
حوالہ جات
زمرہ:پنسلوانیا کے ٹاؤن شپ زمرہ:یارک کاؤنٹی، پنسلوانیا میں ٹاؤن شپ زمرہ:1825ء میں آباد ہونے والے مقامات زمرہ:Short description is different from Wikidata
رشبھ پنت
رشبھ راجندر پنت (پیدائش: 4 اکتوبر 1997ء) ایک ہندوستانی کرکٹ کھلاڑی ہے جو ہندوستان، دہلی کے لئے ایک مڈل آرڈر وکٹ کیپر بلے باز کے طور پر کھیلتا ہے اور انڈین پریمیئر لیگ میں دہلی کیپٹلز کی کپتانی کرتا ہے۔ وہ 2016ء کے انڈر 19 کرکٹ ورلڈ کپ کے لیے انڈیا انڈر 19 ٹیم کے نائب کپتان تھے۔ اس نے جنوری 2017ء میں ہندوستان کے لیے اپنا ٹوئنٹی 20 انٹرنیشنل ڈیبیو کیا، اگست 2018ء میں اپنا ٹیسٹ ڈیبیو کیا، اور اکتوبر 2018ء میں اپنا ایک روزہ بین الاقوامی ڈیبیو کیا۔ جنوری 2019ء میں پنت کو آئی سی سی مینز ایمرجنگ کرکٹر آف دی ایئر نامزد کیا گیا۔ 2018ء کے آئی سی سی ایوارڈز میں۔ فروری 2021ء میں، پنت کو آئی سی سی پلیئر آف دی منتھ ایوارڈز کے پہلے ایڈیشن میں مینز پلیئر آف دی منتھ نامزد کیا گیا۔
ابتدائی زندگی
رشبھ پنت کی پیدائش روڑکی، اتراکھنڈ، ہندوستان میں راجندر پنت اور سروج پنت کے ہاں ہوئی۔ 12 سال کی عمر میں، پنت اپنی والدہ کے ساتھ سونیٹ کرکٹ اکیڈمی میں تارک سنہا کے ساتھ تربیت کے لیے ہفتے کے آخر میں دہلی جاتے تھے۔ وہ اور اس کی ماں موتی باغ کے ایک گوردوارے میں ٹھہرے تھے کیونکہ ان کے پاس شہر میں مناسب رہائش نہیں تھی۔ سنہا نے پنت کو انڈر 13 اور انڈر 15 کرکٹ کھیلنے کے لیے راجستھان جانے کا مشورہ دیا لیکن کوئی فائدہ نہیں ہوا۔ پنت کو ان کے سرپرست نے ہدایت کی تھی کہ وہ ایک بہتر بلے باز بننے کی امید میں اپنی بلے بازی کی پوری تکنیک کو اوور ہال کریں۔ ان کا اہم موڑ اس وقت آیا جب وہ آسام کے خلاف دہلی کے لیے انڈر 19 کرکٹ کھیل رہے تھے۔ پنت نے اپنی پہلی اننگز میں سب سے زیادہ 35 رنز بنائے تھے اور پھر دوسری اننگز میں 150 رنز بنائے تھے، جس کے بارے میں ان کا دعویٰ ہے کہ یہ ان کے کیریئر کی سب سے اہم اننگز تھی۔ 1 فروری 2016ء کو، 2016ء کے انڈر 19 کرکٹ ورلڈ کپ اسکواڈز کے دوران، پنت نے آئی سی سی کے ایسوسی ایٹ رکن نیپال کے خلاف 18 گیندوں پر ففٹی بنائی، جو اس سطح پر سب سے تیز ہے۔ رشبھ کے والد کا 2017ء میں دل کا دورہ پڑنے سے انتقال ہو گیا تھا۔
مقامی کیریئر
رشبھ پنت نے اپنا فرسٹ کلاس ڈیبیو 22 اکتوبر 2015ء کو 2015–16ء رنجی ٹرافی میں کیا اور اگلے ماہ 2015–16ء وجے ہزارے ٹرافی میں اپنا لسٹ اے ڈیبیو کیا۔ 2016-17ء رنجی ٹرافی میں، مہاراشٹر کے خلاف ایک میچ کھیلتے ہوئے، پنت نے ایک اننگز میں 308 رنز بنائے، فرسٹ کلاس کرکٹ میں ٹرپل سنچری بنانے والے تیسرے سب سے کم عمر ہندوستانی بن گئے۔ 8 نومبر 2016ء کو پنت نے جھارکھنڈ کے خلاف دہلی کے میچ میں صرف 48 گیندوں پر رنجی ٹرافی میں تیز ترین سنچری بنائی۔ فروری 2017ء میں، پنت کو 2016-17ء وجے ہزارے ٹرافی کے لیے دہلی کا کپتان نامزد کیا گیا۔ انہوں نے گوتم گمبھیر سے عہدہ سنبھالا جنہوں نے دہلی کو پچھلے سیزن کے فائنل تک پہنچایا۔ دہلی کے کوچ بھاسکر پلئی نے کہا کہ پنت کو مستقبل کے لیے تیار کرنا ایک "اتفاق رائے سے فیصلہ" تھا۔ 14 جنوری 2018ء کو، ہماچل پردیش اور دہلی کے درمیان 2017-18ء زونل ٹی 20 لیگ میچ میں، پنت نے 32 گیندوں پر 100 رنز بناتے ہوئے، ٹوئنٹی 20 میچ میں دوسری تیز ترین سنچری بنائی۔
انڈین پریمیئر لیگ
پنت کو 2016ء انڈین پریمیئر لیگ سے پہلے دہلی ڈیئر ڈیولز نے اسی دن خریدا تھا جب انہوں نے 2016ء کے انڈر 19 کرکٹ ورلڈ کپ میں ہندوستان کی انڈر 19 ٹیم کے لیے سنچری بنائی تھی، جس سے سیمی فائنل میں ان کی رہنمائی کی تھی۔ سیزن کا اپنا تیسرا کھیل کھیلتے ہوئے، پنت نے 40 گیندوں پر 69 رنز بنا کر دہلی کو گجرات لائنز پر آٹھ وکٹوں سے فتح دلانے میں مدد کی۔ 2017ء کے سیزن میں انہوں نے اسی ٹیم کے خلاف 43 گیندوں پر 97 رنز بنائے تھے۔ 2018ء انڈین پریمیئر لیگ کے دوران، پنت نے سن رائزرز حیدرآباد کے خلاف 63 گیندوں پر ناقابل شکست 128 رنز بنائے، جس سے آئی پی ایل کی تاریخ میں کسی ہندوستانی کرکٹر کا اس وقت کا سب سے زیادہ انفرادی سکور تھا۔ وہ آئی پی ایل میں سنچری بنانے والے دوسرے کم عمر ترین کھلاڑی بھی بن گئے۔ مارچ 2021ء میں، پنت کو 2021ء انڈین پریمیئر لیگ کے لیے دہلی کیپٹلز کا کپتان نامزد کیا گیا۔ انہیں 2022ء کے آئی پی ایل سیزن کے لیے بھی بطور کپتان برقرار رکھا گیا تھا۔
بین الاقوامی کیریئر
رشبھ پنت ہندوستان بمقابلہ انگلینڈ سیریز 2018ء میں وکٹ کیپنگ کرتے ہوئے۔ جنوری 2017ء میں، پنت کو انگلینڈ کے خلاف سیریز کے لیے ہندوستان کے ٹی ٹوئنٹی انٹرنیشنل اسکواڈ میں شامل کیا گیا۔ اس نے 1 فروری 2017ء کو ایم چناسوامی اسٹیڈیم، بنگلور میں انگلینڈ کے خلاف تیسرے ٹی ٹوئنٹی انٹرنیشنل میں بھارت کے لیے اپنا ڈیبیو کیا۔ پنت اس وقت کے سب سے کم عمر کھلاڑی تھے جنہوں نے 19 سال 120 دن کی عمر میں ہندوستان کے لیے ٹی ٹوئنٹی انٹرنیشنل میچ میں ڈیبیو کیا۔ فروری 2018ء میں، اسے 2018ء کی نداہاس ٹرافی کے لیے ہندوستان کے ٹی ٹوئنٹی انٹرنیشنل اسکواڈ میں شامل کیا گیا۔ جولائی 2018ء میں، پنت کو انگلینڈ کے خلاف سیریز کے لیے ہندوستان کے ٹیسٹ اسکواڈ میں شامل کیا گیا تھا۔ اس نے اپنا ٹیسٹ ڈیبیو 18 اگست 2018ء کو انگلینڈ کے خلاف کیا۔ وہ ٹیسٹ کرکٹ میں سیریز میں چھکا لگا کر ہندستان کے پہلے بلے باز بن گئے۔ 11 ستمبر 2018ء کو پنت نے اپنی پہلی ٹیسٹ سنچری بنائی، انگلینڈ کے خلاف وہ دوسرے سب سے کم عمر وکٹ کیپر اور انگلینڈ میں ٹیسٹ سنچری بنانے والے پہلے ہندوستانی وکٹ کیپر بھی بن گئے۔ اگلے مہینے، انہیں ویسٹ انڈیز کے خلاف سیریز کے لیے ہندوستان کے ایک روزہ بین الاقوامی اسکواڈ میں شامل کیا گیا۔ انہوں نے ویسٹ انڈیز کے خلاف ہندوستان کے لیے اپنا ون ڈے ڈیبیو کیا۔
حوالہ جات
زمرہ:ضلع ہردوار کی شخصیات زمرہ:بھارت کے عالمی ٹوئنٹی/20 کرکٹ کھلاڑی زمرہ:بھارت کے ٹیسٹ کرکٹ کھلاڑی زمرہ:وکٹ کیپر زمرہ:بھارتی ایک روزہ کرکٹ کھلاڑی زمرہ:دہلی کیپیٹلز کے کرکٹ کھلاڑی زمرہ:بھارت کے کرکٹ کھلاڑی زمرہ:اتراکھنڈ کے کرکٹ کھلاڑی زمرہ:کرکٹ عالمی کپ 2019ء کے کھلاڑی زمرہ:دہلی ٹیم کے کرکٹ کھلاڑی زمرہ:انڈیا ریڈ کے کرکٹ کھلاڑی زمرہ:ویکی ڈیٹا سے مطابقت رکھنے والی مختصر تفصیل
اخبار سیرام پور
زمرہ:اخبارات و رسائل
راوی
روای کے مندرجہ ذیل استعمالات اردو ویکیپیڈیا پر ہو سکتے ہیں۔ روای (حدیث) حدیث کو سند کے ساتھ بیان کرنے والا، شخص۔
جغرافیہ
دریائے راوی، پاکستان کا ایک دریا۔
شخصیات
زمرہ:خاندانی ناموں والے ضد ابہام صفحات زمرہ:نام مقامات ضد ابہام صفحات زمرہ:Short description is different from Wikidata
کرافورڈ کاؤنٹی، انڈیانا
حوالہ جات
زمرہ:کرافورڈ کاؤنٹی، انڈیانا زمرہ:انڈیانا کاؤنٹیاں زمرہ:انڈیانا میں 1818ء کی تاسیسات زمرہ:1818ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل
پینینگٹن، الاباما
پینینگٹن، الاباما ریاستہائے متحدہ امریکا  کا ایک آباد مقام  جو چاکتاو کاؤنٹی، الاباما میں واقع ہے۔
حوالہ جات
زمرہ:الاباما کے ٹاؤن زمرہ:Short description is different from Wikidata
الزاری جوزف
الزاری شاہیم جوزف (پیدائش: 20 نومبر 1996ء) ایک اینٹیگوئن کرکٹ کھلاڑی ہے جو ٹیسٹ اور ایک روزہ میں ویسٹ انڈیز کے لیے کھیلتا ہے۔ وہ ویسٹ انڈین مقامی کرکٹ میں لیورڈ آئی لینڈز اور سینٹ کٹس اینڈ نیوس پیٹریاٹس کے لیے کھیلتے ہیں۔ وہ ایک آل راؤنڈر ہے جو دائیں ہاتھ کا تیز گیند باز اور دائیں ہاتھ کا بلے باز ہے جسے ممبئی انڈینز فرنچائز نے 2019ء انڈین پریمیئر لیگ سیزن کے لیے ایڈم ملنے کے متبادل کے طور پر منتخب کیا تھا۔
مقامی کیریئر
ویسٹ انڈیز کے ایک انڈر 19 کھلاڑی، جوزف نے 2014-15ء کے علاقائی چار روزہ مقابلے کے دوران لیورڈز کے لیے اپنا فرسٹ کلاس ڈیبیو کیا۔ اگلے سیزن کے دوران گیانا کے خلاف، اس نے پہلی بار فرسٹ کلاس پانچ وکٹیں حاصل کیں، گیون ٹونج کے ساتھ بولنگ کا آغاز 5/99 کیا۔ اگلے میچ میں، ونڈورڈ جزائر کے خلاف، اس نے ایک اور پانچ وکٹیں حاصل کیں، 7/46۔ دسمبر 2015ء میں، جوزف کو 2016ء کے انڈر 19 ورلڈ کپ کے لیے ویسٹ انڈیز کی ٹیم میں شامل کیا گیا۔ ٹورنامنٹ میں، اس نے 6 میچوں میں 13 وکٹیں لے کر اپنی ٹیم کے سب سے بڑے وکٹ لینے والے (اور مجموعی طور پر تیسرے نمبر پر) کے طور پر ختم کیا۔ ان کی بہترین کارکردگی زمبابوے کے خلاف 4/30 تھی جس نے انہیں مین آف دی میچ قرار دیا۔ اکتوبر 2019ء میں، اسے 2019-20ء ریجنل سپر 50 ٹورنامنٹ کے لیے لیورڈ آئی لینڈز کے اسکواڈ میں شامل کیا گیا۔
بین الاقوامی کیریئر
جولائی 2016ء میں انہیں ہندوستان کے خلاف سیریز کے لیے ویسٹ انڈیز کے ٹیسٹ اسکواڈ میں شامل کیا گیا۔ انہوں نے اپنا ٹیسٹ ڈیبیو 9 اگست 2016ء کو سیریز کے تیسرے میچ میں کیا۔ اس نے 2 اکتوبر 2016ء کو پاکستان کے خلاف ویسٹ انڈیز کے لیے اپنا ایک روزہ بین الاقوامی ڈیبیو کیا۔ اکتوبر 2018ء میں، کرکٹ ویسٹ انڈیز نے انھیں 2018-19ء سیزن کے لیے کرکٹ کے تمام فارمیٹس میں معاہدہ کیا۔ جب 2019ء کے اوائل میں انگلینڈ کے خلاف دوسرے ٹیسٹ میچ کے دوران، جوزف نے کھیلنا جاری رکھا، دوسرے دن کے کھیل کے بعد اس خبر کے باوجود کہ اس کی والدہ کی موت ہو گئی تھی، اس کی تعریف ہوئی۔ جون 2020ء میں، جوزف کو انگلینڈ کے خلاف سیریز کے لیے ویسٹ انڈیز کے ٹیسٹ اسکواڈ میں شامل کیا گیا۔ ٹیسٹ سیریز اصل میں مئی 2020ء میں شروع ہونا تھی، لیکن کووڈ-19 کے وبائی امراض کی وجہ سے اسے جولائی 2020ء میں واپس کر دیا گیا۔ جوزف نے 5 دسمبر 2020ء کو نیوزی لینڈ کے خلاف بڑے نقصان کی دوسری اننگز میں 86 رنز بنا کر اپنا پہلا ٹیسٹ ففٹی اسکور کیا۔
ٹی 20 کیریئر
مارچ 2019ء میں، جوز کو انڈین پریمیئر لیگ میں ایڈم ملنے کے متبادل کے طور پر ممبئی انڈینز کے لیے منتخب کیا گیا۔ 6 اپریل 2019ء کو، اس نے سن رائزرز حیدرآباد کے خلاف اپنا آئی پی ایل ڈیبیو کیا اور 2017ء میں اینڈریو ٹائی کے 5/17 کو ہرا کر 6/12 کے اعداد و شمار حاصل کیے، جو ایک ڈیبیو کرنے والے کے لیے بہترین باؤلنگ کے اعداد و شمار تھے۔ ، سہیل تنویر (6/14) کے پاس گیارہ سال پرانا ریکارڈ توڑتے ہوئے اور دیپک چاہر (6/7) کے بعد ٹی 20 کے دوسرے بہترین باؤلنگ کے اعداد و شمار ہیں۔ وہ اینڈریو ٹائی کے بعد آئی پی ایل ڈیبیو پر پانچ وکٹ لینے والے دوسرے کھلاڑی بھی بن گئے۔ جولائی 2019ء میں، انہیں یورو T20 سلیم کرکٹ ٹورنامنٹ کے افتتاحی ایڈیشن میں ایمسٹرڈیم نائٹس کے لیے کھیلنے کے لیے منتخب کیا گیا۔ تاہم اگلے مہینے ٹورنامنٹ منسوخ کر دیا گیا۔ اسے ممبئی انڈینز نے 2020ء کی آئی پی ایل نیلامی سے پہلے جاری کیا تھا۔ جولائی 2020ء میں، اسے 2020ء کیریبین پریمیئر لیگ کے لیے سینٹ کٹس اینڈ نیوس پیٹریاٹس اسکواڈ میں شامل کیا گیا۔ وہ 2021ء کی آئی پی ایل نیلامی میں فروخت نہیں ہوا تھا۔ فروری 2022ء میں، انہیں گجرات ٹائٹنز نے 2022ء کے انڈین پریمیئر لیگ ٹورنامنٹ کے لیے نیلامی میں خریدا۔
حوالہ جات
زمرہ:ویسٹ انڈیز کے ایک روزہ کرکٹ کھلاڑی زمرہ:ممبئی انڈینز کے کرکٹ کھلاڑی زمرہ:ووسٹرشائر کے کرکٹ کھلاڑی زمرہ:ویسٹ انڈیز کے ٹیسٹ کرکٹ کھلاڑی زمرہ:اینٹیگوا و باربوڈا کے کرکٹ کھلاڑی زمرہ:گجرات ٹائٹنز کے کرکٹ کھلاڑی زمرہ:ویسٹ انڈیز کے عالمی ٹوئنٹی/20 کرکٹ کھلاڑی زمرہ:جزائر لیوارڈ ٹیم کے کرکٹ کھلاڑی زمرہ:ویکی ڈیٹا سے مطابقت رکھنے والی مختصر تفصیل
ڈیویس کاؤنٹی، انڈیانا
ڈیویس کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
زمرہ:ڈیویس کاؤنٹی، انڈیانا زمرہ:انڈیانا کاؤنٹیاں زمرہ:انڈیانا میں 1818ء کی تاسیسات زمرہ:1818ء میں آباد ہونے والے مقامات زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata
ڈیئربورن کاؤنٹی، انڈیانا
ڈیئربورن کاؤنٹی، انڈیانا ریاستہائے متحدہ امریکا کا ایک کاؤنٹی جو انڈیانا میں واقع ہے۔
حوالہ جات
ڈیئربورن کاؤنٹی، انڈیانا زمرہ:1803ء میں آباد ہونے والے مقامات زمرہ:انڈیانا کاؤنٹیاں زمرہ:ویکی ڈیٹا سے مطابقت رکھنے والی مختصر تفصیل زمرہ:Short description is different from Wikidata